ontwaking van lente (Pretoria) – wolfshadowwhispers
ontwaking van lente (Pretoria)
buite piet ‘n piet-my-vrou
en roep die lente terug
daar is ‘n nuwe varsheid in die lug
lente klim uit winter
haar kaalvoet meisie lag
klingel in elke voël
en sy bedek elke boom met prag
binnekort en om die draai
gaan pretoria in haar bruids klere
van jakaranda mooi
tot die reën die beloftes van somer
in ons harte sing
lente het suutjies ontwaak
geseënd is ons
geseënd is ons…
binne my roep my siel
‘Demeter kom weer terug’
en word beantwoord deur ‘n piet-my-vrou
Demeter klim uit Hades
klingel in in die lentelug
en sy begin haar kuier vlug
om haar meisiekind te sien
Demeter is weer terug
geloof, hoop, konsep, lewe, Seisoen
8 thoughts on “ontwaking van lente (Pretoria)”
Augustus 6, 2015 at 10:23 vm
Sjoe Wolfie,dis pragtig! Verfris net weer my geheue oor Demeter asb.Dit kom mos uit Griekse mitologie,of hoe?
Augustus 6, 2015 at 10:46 vm
Ja die legende can Demeter kom uit Griekse mitiologie. EK vrek mos oor mites en legendes en dis vir my soos bybel verhale hehehehehe
Ek lees mites en legendes vandat ek kon kruip (okay van dat my ma my leer lees het eintlik).
Demeter en Persephone se legende is sekerlik een van my gunstelinge.
Augustus 6, 2015 at 3:05 nm
Ek het ook van kleinsaf hierdie verhale verslind,maar kan nie meer alles onthou nie!
Augustus 6, 2015 at 3:42 nm
Ek het dit nie vergeet nie want ek het boeke gekoop oor mites en lees hulle nou nog 🙂
Augustus 6, 2015 at 7:35 nm
Augustus 6, 2015 at 11:08 nm
Augustus 6, 2015 at 8:32 nm
Jou woorde huppel en trippel, vol vreugde en belofte!!
’buite piet ‘n piet-my-vrou’…..pragtig!!